CELEX: C2006/048/78
Language: da
Date: 2006-02-25 00:00:00
Title: Sag T-445/05: Sag anlagt den  19. december 2005  — Associazione italiana del risparmio gestito og Fineco Asset Management mod Kommissionen

25.2.2006   
            
            
               DA
            
            
               Den Europæiske Unions Tidende
            
            
               C 48/41
            
         Sag anlagt den 19. december 2005 — Associazione italiana del risparmio gestito og Fineco Asset Management mod Kommissionen
   (Sag T-445/05)
   (2006/C 48/78)
   Processprog: italiensk
   Parter
   
      Sagsøgere: Associazione italiana del risparmio gestito og Fineco Asset Management S.p.A. (Italien) (ved: avvocati Gabriele Escalar og Giuseppe Maria Cipolla)
   
      Sagsøgt: Kommissionen for De Europæiske Fællesskaber
   Sagsøgerens/sagsøgernes påstande
   
               —
            
            
               Kommissionens beslutning K(2005) 3302 af 6. september 2005 om afslutning af proceduren C 19/04 (ex NN 163/03) annulleres.
            
         
               —
            
            
               Kommissionen tilpligtes at betale sagens omkostninger.
            
         Søgsmålsgrunde og væsentligste argumenter
   Den foreliggende sag vedrører den samme beslutning, der er blevet anfægtet i sag T-424/05, Den italienske Republik mod Kommissionen (1).
   Til støtte for deres påstande gør sagsøgerne følgende gældende:
   
               —
            
            
               Den anfægtede beslutning er utilstrækkelig og selvmodsigende, for det første for så vidt angår det forhold, at der skulle foreligge en selektiv økonomisk fordel, idet det ikke ud fra beslutningens ordlyd kan udledes, hvilken økonomisk fordel de omtvistede skatteforanstaltninger indebærer, og hvem der herefter skulle være de begunstigede. For det andet må beslutningens begrundelse ligeledes anses for utilstrækkelig i forhold til en eventuel konkurrenceforvridning, der kan påvirke samhandlen mellem medlemsstaterne.
            
         
               —
            
            
               Tilsidesættelsen af EF-traktatens artikel 87, stk. 1, idet den skattelettelse, som finder anvendelse på indkomsterne for institutter for kollektiv investering i værdipapirer (investeringsinstitutter), der er specialiserede i aktier i mindre og mellemstore kapitalselskaber, ikke udgør statsstøtte. I den forbindelse gøres det især gældende, at den pågældende skattelettelse medfører en økonomisk fordel for alle deltagerne, og ikke er en selektiv støtte til de administrerende organer. Således kan samtlige selskaber for formueforvaltning i Italien (società di gestione del risparmio (SGR)) og i Fællesskabet forvalte investeringsinstitutter, der er specialiserede i kapitalselskaber, og samtlige fællesskabets og italienske investeringsforeninger med variabel kapital (SICAV) kan påtage sig betegnelsen SICAV specialiseret i små og mellemstore kapitalselskaber. Selv om de omtvistede skatteforanstaltninger skulle medføre en økonomisk fordel for investeringsinstitutterne, er der ikke tale om statsstøtte, eftersom investeringsfondene består af formuer, der ikke er selvstændige retssubjekter, og hverken har deres eget forvaltningsorgan eller forfølger økonomiske formål, idet de ikke har organer, der udviser hensigt hertil. Endelig medfører de omtvistede skatteforanstaltninger ikke økonomiske fordele af selektiv karakter for de små og mellemstore kapitalselskaber.
            
         Sagsøgerne gør subsidiært gældende:
   
               —
            
            
               De pågældende skatteforanstaltninger skal anses for at være forenelige med fællesmarkedet i medfør af traktatens artikel 87, stk. 2, litra a).
            
         
               —
            
            
               Den anfægtede beslutning tilsidesætter artikel 14 i Rådets forordning (EF) nr. 659/1999 af 22. marts 1999, idet der kræves tilbagebetaling af investeringsmidler, der har selskabsform, og fra virksomheder, der forvalter kontraktbestemte investeringsmidler.
            
         
      (1)  Endnu ikke trykt i Samling af Afgørelser.